**2.1 Το νερό στη ζωή μας**

**Παρατηρήσεις στη θεωρία**

**α. Το νερό αποτελεί:**

1. βασικό παράγοντα για τη δημιουργία και τη διατήρηση της ζωής στον πλανήτη,

2. το πιο διαδεδομένο υγρό στη φύση,

3. το κύριο συστατικό των ζωντανών οργανισμών,

4. το κύριο συστατικό των τροφών και πολλών υλικών.

**β. Ανίχνευση του νερού.**

Γίνεται κυρίως με τη βοήθεια της γαλαζόπετρας (Θειικός χαλκός και νερό).

**γ. Χρήσεις του νερού.**

1. Αστική.

2. Βιομηχανική.

3. Γεωργική.

**ΦΥΛΛΟ ΕΡΓΑΣΙΑΣ**

**ΘΕΜΑ 1**

**Για τις παρακάτω προτάσεις να γράψετε το σύμβολο Σ αν η πρόταση είναι σωστή ή το σύμβολο Λ αν η πρόταση είναι λανθασμένη. Να αιτιολογήσετε τις λανθασμένες προτάσεις.**

**α.** Όλα τα ζώα και τα φυτά περιέχουν νερό σε ποσοστό μέχρι 70%.

**β.** Μια αστική χρήση του νερού είναι το πλύσιμο φρούτων και λαχανικών.

**γ.** Όταν η γαλαζόπετρα θερμαίνεται απορροφά υδρατμούς από το περιβάλλον και αποκτά κυανό χρώμα.

**δ.** Οι υδρατμοί του περιβάλλοντος υγροποιούνται στην ψυχρή επιφάνεια ενός αλουμινένιου κουτιού που περιέχει ένα παγωμένο αναψυκτικό.

**ε.** Το νερό χρησιμοποιείται στη βιομηχανία και ως ψυκτικό υγρό.

**ΘΕΜΑ 2**

**Συμπληρώστε την στήλη 2 γράφοντας το είδος της χρήσης του νερού.**

|  |  |
| --- | --- |
| **ΣΤΗΛΗ 1** | **ΣΤΗΛΗ 2** |
| Παρασκευή φαρμάκων |  |
| Πότισμα κήπων |  |
| Πότισμα θερμοκηπίων |  |
| Ψύξη πυρηνικών αντιδραστήρων |  |
| Παραγωγή ηλεκτρικής ενέργειας |  |
| Πλύσιμο οικιακών σκευών |  |